નયનભાઇના પિતાશ્રી માન.શ્રી અમુભગત અસારવાના અમુભગત તરીકે જાણીતા હતા-છે. એક સારા ગરબા ગાયક તરીકે પ્રસિધ્ધિ પામેલા. તેમને ઘણાં વર્ષો પહેલાં ઘણી વાર સાંભળેલા છે. ગરબાની રમઝટ ત્યારે કલાના નામે નહીં પણ ભક્તિનતા નામે થતી.. માતાજીના ભક્તો તરીકે શ્રી જીતુ ભગતની અને અમુ ભગતની સંગતિના ગરબા (મોટાભાગેઃરાયપુરમાં) સાંભળવા એ એક અવિસ્મરણીય લ્હાવો રહેતો. આ ભક્તો માતાજીની ભક્તિમાં ગુલતાન થઇ માતાને સાચા દિલથી અને ભાવથી પોકાર કરે જેને બધા ગાયકી કે ગરબા કહે, પણ સાંભળનારા ઝંકૃત થયા વિના રહે જ નહીં. સાયકલો લઇને આવા ભગતોના ગરબા સાંભળવા નવરાત્રિમાં અમે મિત્રોની ટોળીમાં જુદે જુદે સ્થળે ફરતાં; એવા ૩૮ વર્ષ અગાઉના એવા એ માહોલની યાદો નયનભાઇના અવાજે ઝંકૃત કરી દીધી!! વારસમાં અને લોહીમાં જ જે(નયનભાઇ)ને સૂરોની પકડ મળી હોય, પછી તો પુછવું જ શું!!